משה לייב חשקס

משה לייב חשקס (דאנציג) (בכתיב יידי: חאשקעס; 1830 או 1848 - 15 בדצמבר 1906) היה משורר, סאטיריקן ומחזאי עברי ויידי פורה. כתב מאות שירים ומערכונים, רובם שירים אירוניים בנימה אישית על נושאים אקטואליים שהתפרסמו בעיתונות היידיש והעברית באימפריה הרוסית. חשקס היה בין הראשונים שהנהיגו טור שירי קבוע בעיתון לדיון בענייני היום, דגם שהשפיע על מדוריהם העיתונאיים של אהרון צפנת, קדיש יהודה סילמן, אלכסנדר פן, יהודה קרני ובפרט "רגעים" ו"הטור השביעי" של נתן אלתרמן.

תולדות חייו 
נולד בווילנה או בביחוב. למד בישיבת וולוז'ין ובבית המדרש לרבנים בז'יטומיר. למד משפטים בארצות הברית ושב והשתקע בסנקט פטרבורג. בנוסף לימד עברית בוורשה, מוסקבה וריגה.

בשנים תר"ם - תרמ"א פרסם מדור יומי ובו שיר אקטואלי מדי יום. השירים כונסו ב"ספר היומי". 

חיבר שני מחזות ברוסית: "אברבנל" ו"מראות אלהים או ראש עפרות תבל" (שניהם תורגמו לעברית על ידי יהודה לייב גמזו).

קובצי שיריו 
 משה בן יעקב דאנציג, הפרחים: שירים ומליצות שונות, אדעסא: מ"א בעלונסאן, תרכ"ט
 משה בן יעקב דאנציג, נטעי נעמנים: שדה השפה העברית מליצות ושירים, ווארשא: יצחק גאלדמאן, תרכ"ט
 משה דאנציג, נבל וכנור, אדעסא: אוליך עטשולצע תרל"א?
 משה דאנציג, צפור דרור: קבוצת שירים שונים ומחזות מחיי עמנו, אדעסא: אולריך עט שולצע 1872
 משה בן יעקב חאשקעס, קול התור: שירים מחיי עמנו בארץ ליטא פולין וזאמוט, פטרבורג: א' צעדערבוים וד"ר א"י גאלדענבלום, תרל"ה
 משה בן יעקב האשקעס, מחט בבשר החי: קבוצת שירים סטירים מחיי עמנו בארץ רוסיא, ס"ט פטרבורג: דפוס א' צעדערבוים וא"' גאלדענבלום, תרל"ז
 משבי"ח [משה בן יעקב חשקס], ספר היומי: כולל כל השירים שנכתבו על כל יום ויום משנת תר"מ עד שנת תרמ"א, טרבורג: אלכסנדר צעדערבוים וד"ר א"י גאלדענבלום, תרמ"א
 משה בן יעקב חאשקעס, אנחות לב דוי, קראקוי: דפוס J. FISCHER, תרמ"ח
 משה בן יעקב חאשקעס, ליעדער פונ'ם הערצען, קראקוי: דפוס פישער, 1888
 משה חאשקעס, אברבנאל: שיר חזון ערוך בארבע מערכות, דפוס האלטר, 1893
 כל שירי משה חאשקעס (מהר"מ מביחא"וו), ווארשא: האלטער ואייזענשטאדט, תרנ"ו
 דמעות עצורות: שירים, פטרבורג: לוריא, תרס"ה

לקריאה נוספת

קישורים חיצוניים

הערות שוליים

משוררים יהודים רוסים
מחזאים יהודים רוסים
משוררים כותבי יידיש
משוררים כותבי עברית
מחזאים כותבי עברית
סאטיריקנים יהודים
בעלי טור יהודים רוסים
סאטיריקנים רוסים
ילידי 1848

נפטרים ב-1906